Tervetuloa Armon kalliolle!
Minun nimeni on Petri Välimäki.
Armon kalliolla -ohjelmassa käsittelemme nyt -
apostoli Paavalin kirjettä korinttolaisille.
Siinä hän ikään kuin hengellisenä isänä tai isoveljenä -
ja ennen kaikkea Jumalan asettamana apostolina ohjaa -
itselleen rakasta seurakuntaa ja seurakuntalaisia, -
veljiä ja sisaria tosi perustukselle Jeesuksessa Kristuksessa.
Tämä on tätä kirjettä käsittelevän kokonaisuuden jakso 8.
Kun haluat katsoa aiemmat jaksot, -
voit mennä sivulle tv7.fi ja siellä Arkki.
Kirjoita hakuruutuun Armon kalliolla.
Kuin siellä vähän rullailee, näkee kaikki nämä ohjelmat.
Samoin melkein 300 muuta ohjelmaa.
Jos haluat paneutua nimenomaan Korinttolaiskirjeeseen, -
niin ne (1. ja 2.) ovat aivan viimeisinä.
Halutessasi voit siis tutustua näihin suuriin aarteisiin, -
mitä apostoli Paavalin kirje ja ohjaus meille antavat.
Viime kerralla näimme Jumalan Sanasta, -
miten hän voimallisesti ohjasi heitä pois -
tiettyjen opettajien vääränlaisesta korottamisesta -
sille ainoalle kestävälle pohjalle, joka voi kestää.
"Sillä muuta perustusta ei kukaan voi panna kuin mikä pantu on, -
ja se on Jeesus Kristus", hän sanoi.
Lisäksi hän vahvasti kehotti seurakuntaa ja meitä kaikkia -
huolella rakentamaan sille perustukselle.
"Katsokoon kukin, kuinka hän sille rakentaa", apostoli kirjoitti.
Tässä näkyy siis ikään kuin kaksi eri tasoa.
Aivan kaikkein keskeisintä on, -
että olemme oikealla Jeesus- perustuksella.
Ihminen pelastuu sulasta armosta uskon kautta Häneen -
nimenomaan Jeesuksen sovitustyön kautta Hänen verellään.
Ristillä Jeesus sanoi: "Se on täytetty."
Hänen verellään meidän syntimme on sovitettu, -
niin että saamme anteeksi ja tulemme Jumalan edessä -
täysin hyväksytyiksi, rakastetuiksi.
Jokainen Jeesukseen turvaava, Her- ran nimeä avuksi huutava pelastuu.
Näin sanoo Jumalan Sana. Armosta ja lahjana.
Se on se varsinainen perustus. Se on se kaikkein tärkein.
Hän opetti myös, että kun me olemme armahdettuja -
ja pelastettuja Jeesuksessa, niin meitä armahdettuja ja pelastettuja -
kehotetaan rakentamaan huolella.
Katsokoon kukin, kuinka hän sille rakentaa.
Jos jokin rakennusliike tekisi -
pelkkiä perustuksia... Perustus on toki tärkeä.
Ilman perustusta on aika huonoja rakennuksia.
Perustus on välttämätön lähtökohta. Jos tehtäisiin vain perustuksia, -
eikä niille koskaan rakennettaisi mitään, eikö se olisi ihmeellistä?
On siis tarkoitettu, että sille perustukselle myös rakennetaan.
Rakennusasioissa siihen rakennetaan talo tai jokin muu rakennus.
Elämässä rakennamme Jeesus- perustukselle elämää -
ja Jumalan seurakunta myös palvelua eri tavoin.
Seuraavaksi hän kiinnittää huomion tähän, -
miten siinä on tärkeää olla huolellinen.
Luemme jakeet 12-15: -
Aivan ensin hieman sanasta 'rakentaa'.
"Katsokoon kukin, kuinka hän sille rakentaa", -
kun joku rakentaa tälle perustukselle.
Minkälaista on rakentaminen?
Jokainen joskus vaikkapa taloa rakentanut tietää, -
että se on aika suunnitelmallista hommaa ja tarkkaa työtä.
On valtava määrä yksityiskohtia ja suunnitelmia.
Tarvitaan huolellisia materiaaleja. Usein tarvitaan myös yhteistyötä -
eli erilaisia ammattilaisia tekemässä siinä oman osuutensa.
Hyvin perustavaa ja tarkkaa - ainakin, jos tahdotaan, -
että tulee hyvä talo tai rakennus.
Jos ei tehdä huolellisesti, -
jäljet ovat monesti aika hurjia ja kurjia.
Siinä edetään siis suunnitellen yhteistyötä tehden -
ja askel askeleelta edeten.
Kun meitä kehotetaan palvelemaan Jumalan valtakuntaa, -
meitä myös siinä kehotetaan hyvin huolelliseen ja hyvään palveluun.
Joskus tuntuu, että - anteeksi nyt, en halua loukata ketään -
mutta tuntuu, että ihan kuin apostoli oli kirjoittanut, -
että katsokoon kukin, kuinka hän sillä koheltaa.
Ei siinä kuitenkaan sanota niin, vaan katsokoon kukin, -
kuinka hän sille rakentaa.
2. kirjeessä Timoteukselle, omalle rakkaalle hengelliselle pojalleen, -
ehkä ihan viimeisessä kirjeessään apostoli Paavali kirjoittaa: -
Tässä käännös 'terveen harkinnan hengen' on varsin hyvä.
Alkukielen sana on 'sofronismo'.
Muissa yhteyksissä tuo sama sana on käännetty -
sanoilla 'täysjärkisyyttä', 'maltillisuutta', 'kohtuullisuutta', -
'arviointikykyä', 'itsehillintää', 'säädyllisyyttä'.
Siis todellakin tervettä harkintaa, tervettä arviointikykyä -
hän meille opettaa ja siihen opastaa.
Hän tietää, että hänen aikansa on tullut lähteä.
Hän haluaa siksi korostaa tälle pojalle, -
että tämä tulisi palvelemaan oikein ja Jumalan siunaamana.
Jumala ei ole antanut meille pelkuruuden henkeä, -
vaan voiman, rakkauden ja terveen harkinnan hengen.
Usein Jumalan valtakunnan palvelussa samoin kuin elämässä -
me tarvitsemme todella hyvin harkittua ja ymmärtäväistä etenemistä.
Saamme rukoilla Jumalalta viisautta ja ymmärrystä sydämiimme -
ja huolella edetä asioissa. Joskus ajatellaan, -
että hengessä oleminen on ikään kuin vastakohta -
huolelliselle ja harkitulle etenemistavalle.
Raamattu opettaa kuitenkin päinvastoin, -
että Jumala nimenomaan haluaa meitä ja Jumalan Henki, -
terveen harkinnan henki, voi johdattaa meitä huolelliseen, -
harkitsevaan ja hyvään palveluun. Viisauttakin todella tarvitaan.
Sen jälkeen apostoli kuvaa -
erilaisia rakennusmateriaaleja.
Ensimmäiset kolme ovat kallisarvoisia.
Ne ovat hyviä ja kestäviä materiaaleja.
Vertauksessa käytetään esimerkkeinä kultaa, hopeaa ja jalokiviä.
Kolme seuraavaa eivät kestä tulta: puu, heinä ja oljet.
Tätä apostoli vertaa siihen, että me kerran kaikki Jumalan edessä -
vastaamme elämästämme. Käännös sanoo, -
että sen on saattava ilmi se päivä, joka tulessa ilmestyy.
Toinen käännös sanoo, että tuomiopäivä sen paljastaa.
Se päivä ilmestyy tulenliekissä ja koettelee, -
millainen itse kunkin aikaansaannos on.
Nyt on tärkeää huomata, että me uskovatkin tulemme kerran olemaan -
Jumalan edessä. Tosin saamme olla armahdettuina.
Meidän ei tarvitse silloin enää puhua kadotuksesta, -
ja synnit on sovitettu. Silti on hyvin tärkeää Jumalan Sanan mukaan,
miten me armahdettuinakin elämme tässä ajassa. Sillä on iso merkitys
Meidät on kutsuttu rakastamaan. Meidät on kutsuttu palvelemaan.
Meidät on tarkoitettu tekemään hyvää.
Hän kirjoitti Korinttolaiskirjeen Efesossa.
Efesolaisille hän taas kirjoitti juuri näillä sanoilla: -
luodut hyviä töitä varten. Meidät on tarkoitettu tekemään hyvää.
Jumalan Sana kutsuu meitä siihen vahvasti.
Jeesus esimerkiksi opettaa siitä, miten tärkeää on, -
miten huoneenhaltija kohtelee hänelle uskottuja.
Tai toisaalta siitä, että kun olemme saaneet erilaisia talentteja -
tai leivisköjä, että me käytämme niitä ja käytämme niitä hyvin.
Jeesus ei siis opettanut, että oli nöyrää laittaa leiviskät syvälle.
Päinvastoin hän opetti, miten tärkeää on pikemminkin -
kaivaa ne ylös, alkaa käyttää ja elää todeksi.
Kristillinen usko on siis tarkoitettu eläväksi uskoksi.
Hän jopa antaa esimerkkejä samassa luvussa.
Hän kuvaa vielä, että kaiken, minkä olemme tehneet lähimmäiselle, -
olemme tehneet Hänelle. "Jos olin sairaana, -
kävitte katsomassa minua tai minun oli jano ja annoitte juotavaa -
tai oli nälkä ja annoitte syötävää. Totisesti kaiken sen, -
minkä olette tehneet yhdelle näistä vähimmistä olette tehneet minulle."
Tämän voi nähdä myös ihanana asiana.
Kaikella, mitä teet rakkaudessa, on merkitystä.
Se huomataan. Olemme Jumalan edessä ja Jumala näkee.
Uskon, että Jumala oikein haluaa kerran sanoa sinulle, -
että sinä hyvä ja uskollinen palvelija, vähässä olet ollut uskollinen.
Minä panen sinut paljon haltijaksi.
Tiedätkö, että Kristuksen tuomioistuimessa -
missä uskovat tulevat olemaan, on alkukielellä sana 'bema'.
Se oli voittajan koroke. Kun oli urheilukisoja, gladiaattoreita ym.,
niissä oli voittajan koroke, siitä käytetään samaa sanaa.
Jumala tahtoo siis kertoa, -
että kun olin sairaana, niin sinä tulit minua katsomaan.
Edes vesilasillinen Kristuksen nimen tähden ei jää palkkaa vaille.
Emme pysty tekemään mitään ilman, että se huomataan.
Jumala haluaa antaa meille sellaista hyvää. Sitten hän kuvaa:
Mikä ihana armon sana! Huomaatko, -
että jopa väärin rakentanutkin pelastuu?
Koska perustus on oikea, Jeesus Kristus, -
me pelastumme yksin armosta uskon kautta Jeesukseen.
Pelastus ei tule teoista, vaan se on lahjaa Jeesuksesta, -
mutta ikään kuin tulen läpi.
Tämä voi kuvata moniakin eri näkökulmia, mutta esim. sitä, -
että jos teemme väärin tai pahaa, niin onhan sillä seurauksia.
Vähän yksinkertaistetusti voisi sanoa, -
että jos joku lyö kovaa nyrkillä seinään, niin kyllä käteen sattuu, -
vaikka kuinka kiukkuisena sanoo, että miksei Jumala suojellut tältä.
Eikö armo riitä? Kyllä se riittää, muttei poista sitä, -
että tyhmyyden tekeminen sattuu.
Tai jos tekee koko ajan tahallaan tyhmyyksiä, on sillä seurauksensa, -
mutta ei se poista Jumalan armoa.
Kun ihmisen turva on Jeesuksessa, -
niin Sanan mukaan hän on matkalla taivaaseen.
Niin ei ole siis mitään kadotustuomiota Kristuksessa oleville.
Meillä Jeesuksessa oleva armo ei Raamatussa koskaan käänny niin, -
että olkaa sitten välinpitämättömiä. Ei!
Armon tarkoitus on saada meidät tekemään hyvää.
Me rakastamme, sillä Hän on ensin rakastanut meitä.
Jumalan armo oli ylen runsas vaikuttaen uskoa ja rakkautta.
Näin sanoo apostoli edelleen Timoteukselle.
Mikä vaikutti uskoa ja rakkautta? Armo.
Synnin ei pidä teitä vallitseman, koska ette ole lain vaan armon alla.
Juuri siksi, että olemme armossa, -
meidän on mahdollista rakastaa aidosti.
Armo = Jeesus sydämessämme
Me rakastamme, koska Hän on ensin rakastanut meitä.
Nyt Jumala haluaa kerran sanoa: "Upeaa! Hienoa! Kiitos siitä! -
Kiitos, kun tulit ystäväkseni! Kiitos kun huomasit minut sairaana!
Kiitos siitä soitosta, kaikesta, mitä teet rakkaudessa! -
Se huomataan. Sillä on merkitystä."
Tällä tavalla Jumalan Sanaan kuuluu, -
kristilliseen, elävään uskoon kuuluu parannus.
Siihen kuuluu kilvoittelu ja pyrkimys pyhitykseen, -
mutta terveessä uskossa se tapahtuu ikään kuin -
armon vakaalta peruskalliolta käsin - jo armahdettuna -
ja juuri siitä armosta voimaa saaden.
Rukoillaan vielä sitä sinulle ja minulle ja meille jokaiselle.
Kiitos, rakas Jeesus, että saamme tässä turvautua Sinuun.
Me pyydämme Sinua jokaisen Sinua kutsuvan sydämeen.
Anna meille se ihmeesi, Herra, että meissä syttyy -
sellainen Pyhän Hengen antama elämä, -
että oikein tahdomme tehdä hyvää. Anna meille voimaa -
ja johdata jokaista siihen. Aina taivaaseen asti, -
että kun kerran tulemme eteesi, se päivä tulee olemaan ihana.
Ystävä, Jeesuksen nimessä ja veressä kaikki syntisi on sovitettu -
ja sulasta armosta saat tämän synninpäästön ottaa vastaan.
Kiität vaan Jeesusta.
Herramme Jeesuksen Kristuksen armo, -
Isän, Jumalan, rakkaus ja Pyhän Hengen eläväksi tekevä osallisuus -
olkoon sinun kanssasi nyt, aina ja iankaikkisesti. Aamen.
Ole siunattu! Hei!
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit soittaa tukesi ruudulla näkyvään numeroon, -
jolloin annat noin 12 euron lahjoituksen.
Voit lahjoittaa myös ruudussa näkyvälle tilille viitteen kanssa.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare